stališčem Sveta o sprejetju direktive Evropskega parlamenta in Sveta o racionalizaciji ukrepov za pospešitev realizacije vseevropskega prometnega omrežja (TEN-T)

2018/0138 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju direktive Evropskega parlamenta in Sveta o racionalizaciji ukrepov za pospešitev realizacije vseevropskega prometnega omrežja (TEN-T)

1.Ozadje

Datum predložitve predloga Evropskemu parlamentu in Svetu (dokument COM(2018) 277 final – 2018/0138 COD):

17. maj 2018. Datum mnenja Evropskega ekonomsko-socialnega odbora: Datum sprejetja mnenja Odbora regij o predlogu:

17. oktober 2018.

7. februar 2019. Datum stališča Evropskega parlamenta v prvi obravnavi: 13. februar 2019. Datum dogovora Sveta o splošnem pristopu: Datumi trialogov: Datum potrditve kompromisnega dogovora v Odboru stalnih predstavnikov: Datum, ko je Odbor Evropskega parlamenta za promet in turizem (TRAN) izglasoval potrditev kompromisnega dogovora: Datum sprejetja stališča Sveta v Odboru stalnih predstavnikov (točka pod „I/A“): 2. december 2019. 3. februar 2020. 18. maj 2020. 8. junij 2020.

17. junij 2020.

14. julij 2020.

[9.] junij 2021. Datum sprejetja stališča Sveta v prvi obravnavi: [14.] junij 2021.

2.Cilj predloga Komisije

Predlog Komisije o racionalizaciji ukrepov za pospešitev realizacije vseevropskega prometnega omrežja je bil predstavljen maja 2018 kot del tretjega svežnja za mobilnost (Evropa v gibanju). Predlog je ključnega pomena za dokončanje jedrnega omrežja TEN-T do dogovorjenega roka leta 2030 z zmanjšanjem zamud pri izvajanju infrastrukturnih projektov TEN-T. Njegov cilj je tudi bolje pojasniti postopke, ki jih morajo upoštevati nosilci projektov, zlasti v zvezi z izdajanjem dovoljenj, javnim naročanjem in drugimi postopki.

3.Pripombe k stališču Sveta

Sprememba instrumenta iz uredbe v direktivo

Stališče Sveta v prvi obravnavi, ki je bilo sprejeto 14. junija 2021 in odraža izid pogajanj z Evropskim parlamentom, se zaradi spremembe pravnega instrumenta iz uredbe v direktivo v številnih formalnih vidikih razlikuje od prvotnega predloga Komisije. Kljub tem pomembnim spremembam predloga Komisije po trialogih pa je besedilo doseženega dogovora v skladu s cilji prvotnega predloga Komisije o hitrejših postopkih izdajanja dovoljenj in poenostavitvi dela nosilcev projektov.

Med najpomembnejšimi spremembami v primerjavi s predlogom Komisije so:



Področje uporabe

Komisija je predlagala področje uporabe, povezano z vsemi projekti skupnega interesa v zvezi z jedrnim omrežjem TEN-T.

Področje uporabe zdaj vključuje: (1) predhodno določene čezmejne povezave in manjkajoče povezave koridorjev jedrnega omrežja TEN-T iz oddelka 1 dela III Uredbe o instrumentu za povezovanje Evrope za obdobje 2021–2027; (2) projekte v zvezi s koridorji jedrnega omrežja, ki presegajo 300 milijonov EUR. Projekti, ki se nanašajo izključno na telematske aplikacije, novo tehnologijo in inovacije, kot so opredeljeni v uredbi o TEN-T, niso zajeti. Države članice se lahko odločijo razširiti področje uporabe te direktive na vse projekte v zvezi z jedrnim ali celo celovitim omrežjem.

Komisija lahko sprejme to spremembo, saj zagotavlja, da je zajet širok in obsežen sklop projektov, zlasti večji in kompleksni infrastrukturni projekti, kot so čezmejni odseki.

Imenovani organ

„Enotni pristojni organ za izdajanje dovoljenj“, ki ga je predlagala Komisija, je bil spremenjen v „imenovani organ“ v skladu z instrumentom direktive in ob upoštevanju razlik med državami članicami. Z jasno opredelitvijo imenovanega organa za vsak projekt, ki bo deloval kot kontaktna točka med celotnim postopkom in zagotavljal ustrezne informacije, se bo nosilcem projektov olajšalo delo. Komisija lahko sprejme to spremembo.

Rok za postopek izdajanja dovoljenj

V prvotnem predlogu Komisije je bil predviden postopek, razdeljen na več različnih faz s spremljajočimi časovnimi okviri. V skladu z instrumentom direktive je bila ta določba spremenjena, da se državam članicam omogoči večja prilagodljivost pri določanju faz, vendar je bil določen splošni rok 4 leta za zaključek celotnega postopka izdajanja dovoljenj. Vključeni so bili dodatni zaščitni ukrepi, in sicer omejitev možnosti podaljšanja, ter določba, da je treba vsako podaljšanje ustrezno utemeljiti in o tem obvestiti nosilca projekta. Komisija lahko sprejme te spremembe.